wickkiey/tamil-wikipedia-chunked huggingface dataset:
# விக்கிப்பீடியா:ஒத்தாசை பக்கம்/தொகுப்பு 14

## உதவி

ஆர். தியாகராஜன் என்ற பெயரில் கட்டுரையைத் துவக்கினால் தடை செய்யப்பட்ட பக்கம் என்று காட்டப்படுகிறது. உரியவர்கள் கவனித்து தடையை நீக்கினால் கட்டுரையைத் துவக்க ஏதுவாக இருக்கும்.--அருளரசன் (பேச்சு) 01:31, 8 சூலை 2018 (UTC)
:, உதவவும்.--நந்தகுமார் (பேச்சு) 01:39, 8 சூலை 2018 (UTC)
:: கட்டுரையைத் தொடங்கியுள்ளேன். விரிவாக்க வேண்டுகிறேன். --இரவி (பேச்சு) 01:39, 8 சூலை 2018 (UTC)  
நன்றி--அருளரசன் (பேச்சு) 01:51, 8 சூலை 2018 (UTC)
# விக்கிப்பீடியா:ஒத்தாசை பக்கம்/தொகுப்பு 14

## திருமால் > விஷ்ணு

Due to limited access, I am unable to write in English. Could you check the names of திருமால், விஷ்ணு, மாயோன்? En.wiki has separate articles for :en:Thirumal and :en:Vishnu. Are these names pointing a person or multiple persons? Also, check links of Wikidata that connect திருமால் to Thirumal and விஷ்ணு (redirect) to Vishnu which is not redirect. --AntanO (பேச்சு) 20:39, 9 சூலை 2018 (UTC)
# விக்கிப்பீடியா:ஒத்தாசை பக்கம்/தொகுப்பு 14

## கட்டுரை நீக்கப்பட்டது ஏன்?

நான் பதிவேற்றிய முனைவர் க.முத்துஇலக்குமி பற்றிய கட்டுரையும் முனைவர் த.கவிதா பற்றிய கட்டுரையும் நீக்கப்பட்டுள்ளன. இவற்றை மீளப்பெறுவது எப்படி? இதனை நீக்கிய Kanags (பேச்சு) என்பவர் இதனை நீக்குவதற்கு குறித்துள்ள காரணம் ஏற்புடைத்தில்லை. அவருடைய செயல் அநாகரிகமானது என உணர்கிறேன். அவர் மேல் எத்தகைய நடவடிக்கை எடுக்கப்படும்?  
:விக்கிப்பீடியா:தமிழ் விக்கிப்பீடியா இவை அன்று --AntanO (பேச்சு) 10:28, 16 சூலை 2018 (UTC)
# விக்கிப்பீடியா:ஒத்தாசை பக்கம்/தொகுப்பு 14

## கட்டுரைகள் நீக்கம் தொடர்பாக

தனித்துவமான தொலைகாட்சி நிகழ்ச்சிகள் சில பற்றி என்னால் தொகுக்கப்பட்ட கட்டுரைகள் நீக்கப்பட்டுள்ளன.
உசாத்துணையாக youtube இணைப்புகளையோ, அல்லது இணையத்தள சுட்டிகளையோ இணைக்கும்போது அவை விளம்பர நோக்கம் கொண்டவையாக ஆகிவிடும் என எண்ணியதால் அவற்றை இணைக்கவில்லை. ஆனால் விக்கிபிடியா கலைக்களஞ்சியத்துக்கு உகந்ததாக இல்லை என்று கூறி அக்கட்டுரைகள் நீக்கப்பட்டுள்ளன.
ஆனால், தொலைகாட்சி நிகழ்ச்சிகள் குறித்த தகவல்களை ஏலவே விக்கிபீடியா கொண்டுள்ளது.
எனவே கட்டுரைகள் நீக்கப்படுகையில் பின்பற்றப்படும் முறைமைகளை அறிய விழைகிறேன்.
நன்றி
# விக்கிப்பீடியா:ஒத்தாசை பக்கம்/தொகுப்பு 14

## நிரலாளர் உதவி தேவை

Module:Convert என்ற மாட்யூல் ஆங்கில விக்கியிலிருந்து தமிழ் விக்கிக்கு இறக்கப்பட்டுள்ளது. ஆனால் இதன் வெளிப்பாடு ஆங்கில அளவைகளிலேயே தருகிறது. நிரல் வல்லுநர்கள் உரிய இடத்தில் தக்க மொழிமாற்றத்தை தொகுத்தால் பல பக்கங்களில் ஆங்கில kilometers, miles போன்றவை நீங்கும். இந்த மாட்யூலின் பயன்பாடு தமிழ் விக்கியில் பரவலாக உள்ளதால் இத்தொகுப்பு அவசியமாகிறது. காட்டாக, காராக் கடல் கட்டுரை காண்க..--மணியன் (பேச்சு) 05:46, 2 ஆகத்து 2018 (UTC)
# விக்கிப்பீடியா:ஒத்தாசை பக்கம்/தொகுப்பு 14

## வார்ப்புருக்கள் சம்பந்தமாக

கட்டுரைகை வடிவமைக்க சில வார்ப்புருகள் தேவைப்படுகிறது எனவே அதை எப்படி பயன்படுத்துவது?
# விக்கிப்பீடியா:ஒத்தாசை பக்கம்/தொகுப்பு 14

## 2018 ஆசிய விளையாட்டுப் போட்டிகள்

2018 ஆசிய விளையாட்டுப் போட்டிகள் கட்டுரைக்கு Logo சேர்க்க உதவி செய்யுங்கள். இதில் பயன்படுத்தப்பட்டுள்ள வார்புருவில் அந்த Logo கட்டுரையில் தெரியவில்லை அதனால் comment செய்துள்ளேன். தற்போது போட்டிகள் நடந்து கொண்டிருக்கிறது. வரும் 2 செப்டம்பரில் முடிவடைகிறது. அதறகுள் Logo பிரிச்சனையை சரிசெய்ய உதவுங்கள். நன்றி! --உமாசங்கர் (பேச்சு) 07:08, 28 ஆகத்து 2018 (UTC)
:: Logo கட்டுரையில் சேர்க்கப்பட்டுவிட்டது. நன்றி! --உமாசங்கர் (பேச்சு) 11:24, 28 ஆகத்து 2018 (UTC)
::: 18வது ஆசிய விளையாட்டு Logo கட்டுரையில் இருந்து நீக்கப்பட்டுள்ளது. CommonsDelinker என்பவரால் நீக்கப்பட்டுள்ளது. தயவுசெய்து இந்த கட்டுரையில் Logo வை சேர்க்க யாரேனும் உதவி செய்யுங்கள். நன்றி! --உமாசங்கர் (பேச்சு) 04:36, 29 ஆகத்து 2018 (UTC)
# விக்கிப்பீடியா:ஒத்தாசை பக்கம்/தொகுப்பு 14

## தகவற்சட்டம் நபர் டெம்ப்ளேட்

sir
by mistake i have created template page and changed something in தகவற்சட்டம் நபர் டெம்ப்ளேட்.
Something is going wrong... I think so...
I am new to wikipedia page creation. That's why I made this mistake...
Extremely sorry. Tell me what to do
my page is https://ta.wikipedia.org/wiki/பயனர்:Compcare_K._Bhuvaneswari
# விக்கிப்பீடியா:ஒத்தாசை பக்கம்/தொகுப்பு 14

## பனிக்கால போர் உதவி

கட்டுரையிலுள்ள எழுத்துப்பிழை, மற்ற பிழைகளை மற்றவர்கள் சரிபார்க்கவும்.
# விக்கிப்பீடியா:ஒத்தாசை பக்கம்/தொகுப்பு 14

## பெயர் உதவி

Snake River, Bear river என்று உள்ளதை பாம்பு ஆறு, கரடியாறு என்பதா இசுனேக் ஆறு பியர் ஆறு என்பதா? --குறும்பன் (பேச்சு) 19:52, 6 நவம்பர் 2018 (UTC)  
:Snake River - சினேக் ஆறு. Bear River இன் ஆங்கில இணைப்பைத் தாருங்கள்.--Kanags (பேச்சு) 05:52, 7 நவம்பர் 2018 (UTC)
# விக்கிப்பீடியா:ஒத்தாசை பக்கம்/தொகுப்பு 14

## ஆசிய மாதம் 2018 போட்டி தொடர்பாக

போட்டி தொடர்பான தலைப்புகள் தேடவோ, உருவாக்கிய அல்லது விரிவாக்கம் செய்த கட்டுரைகளை சமர்ப்பிக்கவோ, எளிதில் தொடர்புடைய போட்டிப் பக்கத்திற்கு செல்லும் வகையில் தமிழ் விக்கிப்பீடியாவின் முகப்புப்பக்கத்தில் இருந்து செல்ல ஏதுவாக, வழக்கம் போல் ஏதாவது செய்யலாமே?மகாலிங்கம் (பேச்சு) 13:49, 11 நவம்பர் 2018 (UTC)
# விக்கிப்பீடியா:ஒத்தாசை பக்கம்/தொகுப்பு 14

## **நிறுவனப் பயன்** என்ற கட்டுரையை நீக்குக.

**நிறுவனப் பயன்** என்ற கட்டுரையை நீக்க வேண்டுகின்றேன். இந்தக் கட்டுரை என்னால் தவறுதலாக உருவாக்கப் பட்டுவிட்டது.
இதில் உள்ள அனைத்தும் **நிறுவனப் பண்பாடு** என்னும் கட்டுரையில் உள்ளது. நன்றி.
:--நந்தகுமார் (பேச்சு) 01:45, 15 நவம்பர் 2018 (UTC)
# விக்கிப்பீடியா:ஒத்தாசை பக்கம்/தொகுப்பு 14

## TWL Con (2019 India)

Please help translate to your language  
Dear all,  
I am happy to announce that the applications for **TWL Con (2019 India)**, a mini-conference around The Wikipedia Library (TWL) and library outreach for Wikimedia projects in India are now open. The application form is available here. Last date is 25 November 2018. The event is to be held in January 2019. The eligibility guidelines are applicable as mentioned here. -- Shypoetess (பேச்சு) 18:52, 19 நவம்பர் 2018 (UTC)
# விக்கிப்பீடியா:ஒத்தாசை பக்கம்/தொகுப்பு 14

## Reminder TWL Con (2019 India)

Please help translate to your language  
Dear all,  
It is to remind you that the applications for **TWL Con (2019 India)**, a mini-conference around The Wikipedia Library (TWL) and library outreach for Wikimedia projects in India are open only till tomorrow i.e. 25 November 2018. The application form is available here. The event is to be held in January 2019. The eligibility guidelines are applicable as mentioned here. Kindly fill out the form as soon as possible -- Shypoetess (பேச்சு) 18:24, 24 நவம்பர் 2018 (UTC)
# விக்கிப்பீடியா:ஒத்தாசை பக்கம்/தொகுப்பு 14

## மிசோரி ஆறு பிழைதிருத்த உதவி

கட்டுரை முழுமை பெற்றுவிட்டது, கட்டுரை பெரிது அதனால் பிழைதிருத்த உதவி தேவை--குறும்பன் (பேச்சு) 17:22, 25 நவம்பர் 2018 (UTC)
# விக்கிப்பீடியா:ஒத்தாசை பக்கம்/தொகுப்பு 14

## உதவி

மஞ்சப்பாறை ஆற்றை பற்றி எழுதலாம் என்றபோது
- Basin - Yellowstone Basin Watershed contains
- Watershed - Watershed is a river basin spanning 37,167 square miles
- delta
- Drain – drains 10,000 sq miles drain a wide area, draining Yellowstone Lake
படுகை , வடிகால், வடிநிலம் மற்றும் சில ஆறு தொடர்பான சொற்களின் பொருள்ள் குறித்து ஐயம் வந்துவிட்டது. தெளிவு படுத்துவிர்களாக.
# அடிப்பமைடு

**அடிப்பமைடு** (*Adipamide*) என்பது (CH2CH2C(O)NH2)2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மமாகும். வெண்மை நிறத்தில் ஒரு திண்மமாக இச்சேர்மம் காணப்படுகிறது. நைலான்களில் ஓர் அடிப்படைக்கூறாக காணப்படுவது அடிப்பமைடுகளின் முக்கியமான வணிகப் பயன்பாடாகக் கருதப்படுகிறது.  
டைமெத்தில் அடிப்பேட்டுடன் அடர் அமோனியாவைச் சேர்த்து வினைப்படுத்துவதால் அடிப்பமைடு உருவாகிறது.
# தனுஷ்கோடி ராமசாமி

**தனுஷ்கோடி ராமசாமி** (Danushkodi Ramasamy) (1945 - 2005) இந்தியாவில் தமிழ்நாட்டைச் சேர்ந்த தமிழ் எழுத்தாளர் ஆவார். அவரது படைப்புகள் பொதுவுடைமை சிந்தனைகளாலும், தொழிலாளர்களின் அவலநிலைகளைச் சித்தரிப்பதாகவும் அமைந்துள்ளது. *தமிழ்நாடு கலை இலக்கியப் பெருமன்றம்* என்ற இலக்கிய அமைப்பின் பொதுச் செயலாளராகவும் இருந்தார்.
# தனுஷ்கோடி ராமசாமி

## வாழ்க்கை வரலாறு

தனுஷ்கோடி ராமசாமி, தமிழ்நாட்டின் தென் மாவட்டத்தின் சாத்தூருக்கு அருகில் உள்ள கே. மேட்டுப்பட்டியில் பிறந்தார். அவரது தந்தை ஒரு பள்ளிக்கூட<nowiki/>ஆசிரியராக இருந்தார். கலை மற்றும் கல்வியியலில் முதுகலைப் பட்டம் பெற்று சாத்தூரில் உள்ள ஆயிர வைசியா உயர்நிலைப்பள்ளியில் தொடக்கக் கல்வி ஆசிரியராகப் பணிபுரிந்தார். பின் அந்தப் பள்ளியின் தலைமை ஆசிரியராகவும் பணியாற்றினார். தன்னுடைய இலக்கிய நடவடிக்கைகளுக்கு இவ்வாசிரியர் பணி தலையீடாக உணர்ந்தால் அப்பணியை துறந்தார். மீண்டும் அதே பள்ளியில் முதுகலை ஆசிரியராகப் பணியாற்றினார்.  
இவருடைய இளமைக்காலத்தில் தனித்தமிழ் இயக்கம் மற்றும் காந்தியக் கொள்கைகளின் ஆதரவாளராகவும் அதில் மிகுந்த ஈடுபாடும் கொண்டிருந்தார். பின்னர் அவர் மார்க்சியத்தின் ஆதரவாளராக மாறினார். இவரது முதல் சிறுகதை *சிம்ம சொப்பனம்* 1978 ஆம் ஆண்டில் வெளிவந்தது. எழுத்தாளராக இருந்த போது, இவர் பல சிறு கதைகள் மற்றும் நாவல்களை எழுதினார். 1985 ஆம் ஆண்டில் எழுதப்பட்ட **தோழர்** என்ற நாவல் இவரது சிறந்த படைப்பு ஆகும். இவரது சிறுகதைகள் *ஆனந்த விகடன் *இதழில் வெளிவந்தன. 1990 இல், இந்தியப் பொதுவுடைமைக் கட்சியின் வெளியீட்டு அங்கமான நியூ செஞ்சுரி புத்தக நிறுவனம் இவருக்கு சிறந்த தமிழ் சிறுகதை எழுத்தாளர் என்ற விருது வழங்கியது. 1992 இல், ***தீம்தரிகிட*** என்ற இவரது நாவலுக்காக லில்லி தேசிகமணி நினைவு விருதினைப் பெற்றார். 1991 ஆம் ஆண்டில், ஆனந்த விகடன் வைர விழா சிறுகதை போட்டியில் வெற்றி பெற்றார். அக்னி சுபமங்களா நடத்திய 94 வது சிறுகதை போட்டியில் முதல் பரிசினை வென்றார். தமிழ்நாடு கலைஇலக்கிய பெருமன்றத்தின் மாநில செயலாளராக பணியாற்றினார். பொது செயலாளராக இருந்தபோது நீண்டகாலமாக நோயினால் பாதிக்கப்பட்ட இவர் 2005 ஆம் ஆண்டு நவம்பர் 24 அன்று காலமானார்.
# மாருப்பள்ளி

**மாருப்பள்ளி** (Marupalli) என்பது இந்தியாவின், தமிழ்நாடு மாநிலம், கிருட்டிணகிரி மாவட்டம், அஞ்செட்டி வட்டத்தில் மாருப்பள்ளி ஊராட்சிக்குட்பட்ட ஒரு வருவாய் கிராமம் ஆகும்.
# மாருப்பள்ளி

## மக்கள் வகைப்பாடு

இவ்வூரானது மாவட்டத் தலைநகரான கிருஷ்ணகிரியில் இருந்து 80 கி.மீ. தொலைவிலும், தேன்கனிக்கோட்டையில் இருந்து 22 கி.மீ. தொலைவிலும் உள்ளது. 2011 ஆண்டு மக்கள் தொகை கணக்கெடுப்பின்படி இக்கிராமத்தில் 575 வீடுகள் உள்ளன. கிராமத்தின் மொத்த மக்கள் தொகையானது 2,588 ஆகும். இதில் ஆண்கள் எண்ணிக்கை 1,317, பெண்களின் எண்ணிக்கை 1,271 என உள்ளது.
# நமது மொழிபெயர்ப்பு உலகம்: உலகளாவிய தற்காலத் தமிழ் கவிதைகள்

**நமது மொழிபெயர்ப்பு உலகம்: உலகளாவிய தற்காலத் தமிழ் கவிதைகள்** (In Our Translated World: Contemporary Global Tamil Poetry) என்ற நூல் தமிழ் மற்றும் ஆங்கிலம் ஆகிய இருமொழிகளிலிருந்து திரட்டப்பட்ட கவிதைகள் அடங்கிய தொகுப்பாகும். இதை எழுதியவர்கள் இந்தியா, இலங்கை, மலேசியா, சிங்கப்பூர், கனடா, ஆஸ்திரேலியா மற்றும் ஐரோப்பா உட்பட பல நாடுகளை சார்ந்தவர்களாக உள்ளனர். "பெண்கள் மற்றும் ஆண்கள், இளம் வயதினர், இந்து, முஸ்லிம் மற்றும் கிறிஸ்தவர் போன்ற பலதரப்பட்டவர்கள் இதில் அடங்குவார்கள். அதேபோல், அவர்களின் பின்னணியும் அனுபவங்களும் வெவ்வேறானவை.  
சிகாகோ பல்கலைக்கழகத்தின் தென் இந்திய ஆய்வுத் துறையின் *சாச்சா* *எபெலிங்* என்ற பேராசிரியர் "தமிழ் கவிதைகளின் மொழிபெயர்ப்புகளில் முந்திய எப்போதும் இது போன்ற முன் மாதிரிகள் எழுதப்படவில்லை எனவும், கடந்த இரண்டு தசாப்தங்களாக தமிழ் இலக்கியம் ஒரு உண்மையான உலகளாவிய விவகாரமாக மாறியுள்ளது என்ற உண்மையை இன்றுவரை வேறு எந்த புத்தகமும் நிரூபிக்கவில்லை" எனவும் இந்த வேலைப்பாட்டின் முக்கியத்துவத்தை பற்றி கூறுகிறார். *நமது மொழிபெயர்ப்பு உலகம்* என்ற நூல் ஓன்டாரியோ அரசின் நிதியுதவியுடன் ஒன்றாரியோ *ட்ரில்லியம்* அறக்கட்டளை மற்றும் பிறருடைய முயற்சியாலும் "தமிழ் இலக்கியத் தோட்டம்" என்ற அமைப்பு வெளியிட்ட வெற்றிகரமான ஒரு தொகுப்பாகும்.
# நமது மொழிபெயர்ப்பு உலகம்: உலகளாவிய தற்காலத் தமிழ் கவிதைகள்

## தேர்வு மற்றும் மொழிபெயர்ப்பு

தேர்வு குழுவில் கவிஞர்கள், எழுத்தாளர்கள் மற்றும் கல்வியாளர்கள் இருந்தனர். இதில் மோகனரங்கன், சுகுமாரன், ஏ. ஏசுராசா, செல்வம் அருணானந்தம், உஷா மதிவாணன், திருமாவளவன், எஸ். யுவராஜன், லதா மற்றும் அன்னார் போன்றோர் இதில் அடங்குவர்.அனுசுயா ராமசாமி, மைதிலி தயாநிதி மற்றும் எம். எல். தங்கப்பா போன்றோர் இதன் மொழிப்பெயர்ப்பில் பணியாற்றினார்கள்.
# நமது மொழிபெயர்ப்பு உலகம்: உலகளாவிய தற்காலத் தமிழ் கவிதைகள்

## கருப்பொருள்

இக்கவிதைத் தொகுப்புகள் பல்வேறு தளங்களை உள்ளடக்கியதகும். நவீனம் மற்றும் பாரம்பரியம், அடக்குமுறை கலாச்சாரம், நகர்ப்புறங்களுக்கு மாற்றுவது, இலங்கை தமிழர்கள் மீதான பாலியல் தாக்குதல், வன்முறை, வறுமை, பெண்கள் பிரச்சினைகள், புலம்பெயர்ந்தோர் அனுபவங்கள் மற்றும் இருத்தலியல் போன்றத் தலைப்புகள் இக்கவிதைத் தொகுப்புகளில் அடங்கியது.
# ஏற்றமனூர் சிவன் கோயில்

**ஏற்றமனூர் சிவன் கோயில்** கேரள மாநிலத்தில் கோட்டயம் மாவட்டத்திலுள்ள தேவார வைப்புத்தலமாகும்.
# ஏற்றமனூர் சிவன் கோயில்

## அமைவிடம்

எர்ணாகுளம் கோட்டயம் பாதையில் உள்ள எட்டுமானூர் (*Ettumanoor*) என்னுமிடத்தில் இக்கோயில் உள்ளது.
# ஏற்றமனூர் சிவன் கோயில்

## ஏறனூர்

இவ்வூர் ஏறனூர் என்றும் அழைக்கப்படுகிறது.
# ஏற்றமனூர் சிவன் கோயில்

## தொடர்புடைய பாடல்

இக்கோயிலோடு தொடர்புடைய சுந்தரர் பாடல் பின்வருமாறு அமையும்.
# குகேஷ் தொம்மராஜு

**குகேசு தொம்மராசு** (*Gukesh Dommaraju*, பிறப்பு: 29 மே 2006, **குகேசு டி** எனவும் அழைக்கப்படுகிறார்), இந்திய சதுரங்கப் பேராதனும், நடப்பு உலக சதுரங்க வாகையாளரும் ஆவார். ஒரு சதுரங்க மேதையாக, குகேசு உலகின் மிக இள வயது சதுரங்க வாகையராகவும், தனது 17-ஆவது அகவையில் பிடேயின் 2750 எலோ மதிப்பீட்டைத் தாண்டிய மிக இளவயது வீரராகவும், தனது 16-ஆவது அகவையில் 2700 மதிப்பீட்டைத் தாண்டிய மூன்றாவது-இளையவராரவும் இவர் திகழ்கிறார். தனது 12-ஆவது அகவையில் சதுரங்கப் பேரானாகப் பட்டம் பெற்று, சதுரங்க வரலாற்றில் மூன்றாவது-இளைய பேராதன் என்ற சாதனையையும் பெற்றார்.
# குகேஷ் தொம்மராஜு

## வாழ்க்கைக் குறிப்பு

குகேசு சென்னையில் 2006 மே 29 அன்று பிறந்தார். இவரது குடும்பம் ஆந்திரப் பிரதேசம், கோதாவரி வடிநிலப் பகுதியைச் சேர்ந்தவர்கள் ஆவர். தந்தை ரஜனிகாந்த் ஒரு காது, மூக்கு, தொண்டை அறுவை சிகிச்சை நிபுணரும், தாயார் பத்மா ஒரு நுண்ணுயிரியலாளரும் ஆவர். குகேசு தனது ஏழு வயதில் சதுரங்கம் விளையாடக் கற்றுக்கொண்டார். சென்னை மேல் அயனம்பாக்கம் வேலம்மாள் வித்தியாலயத்தில் படித்தார்.
# குகேஷ் தொம்மராஜு

## சதுரங்க வாழ்க்கை

### 2015-2019

குகேசு 2015 இல் 9-அகவைக்குட்பட்டோருக்கான ஆசியப் பள்ளிகளின் சதுரங்க வாகைப் போட்டியில் வென்றார், 2018 இல் 12 அகவைக்குட்பட்டோருக்கான உலக இளையோர் சதுரங்க வாகையை வென்றார். அத்துடன் 2018 ஆசிய இளையோர் வாகைப் போட்டிகளில், 12-இற்குட்பட்டோருக்கான தனிநபர் மின்வல்லு, விரைவுவல்லு, தனிநபர் மரபு வல்லு வடிவங்களில் ஐந்து தங்கப் பதக்கங்களையும் வென்றார். மார்ச் 2018 இல் 34-ஆவது கேப்பல்-லா-கிராண்டே திறந்த சுற்று பன்னாட்டு மாசுட்டர் பட்டத்திற்கான தேவைகளை நிறைவு செய்தார்.  
குகேசு 2019 சனவரி 15 அன்று 12 ஆண்டுகள், 7 மாதங்கள், 17 நாட்களில் வரலாற்றில் இரண்டாவது இளைய சதுரங்கப் பேராதன் ஆனார்.
# குகேஷ் தொம்மராஜு

## சதுரங்க வாழ்க்கை

### 2021

2021 சூனில், யூலியசு பேயர் சேலஞ்சர்சு சுற்றில், 19 இல் 14 புள்ளிகளைப் பெற்று வெற்றி பெற்றார்.
# குகேஷ் தொம்மராஜு

## சதுரங்க வாழ்க்கை

### 2022

ஆகத்து 2022 இல், குகேசு 44 ஆவது சதுரங்க ஒலிம்பியாடு போட்டியை 8/8 என்ற நேர்த்தியான மதிப்பெண்களுடன் தொடங்கினார், 8-ஆவது போட்டியில் இந்தியா-2 அணியை தரவரிசையில் நம்பர் 1 ஆன அமெரிக்காவைத் தோற்கடிக்க உதவினார். குகேசு 11 க்கு 9 மதிப்பெண்களுடன் முடித்து, 1-ஆவது பலகையில் தங்கப் பதக்கத்தைப் பெற்றார்.  
செப்டெம்பர் 2022 இல், குகேசு முதற்தடவையாக 2700 என்ற தரவுகோளைத் (2726) தாண்டி, இது வெய் யி, அலிரெசா பிரூஜா ஆகியோருக்குப் பிறகு 2700 தரவுகோளைக் கடந்த மூன்றாவது இளைய வீரராக ஆனார்.  
அக்டோபர் 2022 இல், ஏம்செஸ் விரைவு வல்லுப் போட்டியில் உலக வாகையாளரான மாக்னசு மேக்னஸ் கார்ல்சனை வீழ்த்திய இளைய வீரர் ஆனார்.
# குகேஷ் தொம்மராஜு

## சதுரங்க வாழ்க்கை

### 2023

பெப்ரவரி 2023 இல், குகேசு தியூசல்டார்ஃபில் நடந்த WR மாசுட்டர்சு போட்டியின் முதல் பதிப்பில் பங்கேற்று, 5½/9 புள்ளிகளுடன், லெவன் அரோனியன், இயன் நெப்போம்னியாச்சியுடன் முதல் இடத்தைப் பிடித்தார். சமன்முறியில் அரோனியனுக்கு அடுத்தபடியாக குகேசு வந்தார்.  
ஆகத்து 2023 தரவரிசைப் பட்டியலில், குகேசு 2750 மதிப்பீட்டை எட்டிய இளம் வீரர் ஆனார்.  
குகேசு சதுரங்க உலகக் கோப்பை 2023 சுற்றில் பங்கேற்று, மாக்னசு கார்ல்சனிடம் தோல்வியடைவதற்கு முன்னர் காலிறுதிக்கு வந்தார்.  
செப்டம்பர் 2023 தரவரிசைப் பட்டியலில், குகேசு அதிகாரப்பூர்வமாக விசுவநாதன் ஆனந்தைமுந்தி முதலிடத்தில் உள்ள இந்திய வீரராக இருந்தார்.  
திசம்பர் 2023 இல், 2023 பிடே சர்க்கியூட் சுற்றின் முடிவில் குகேசு 2024 உலக வாகையாளருக்கான வேட்பாளர் போட்டிக்குத் தகுதி பெற்றார். குகேசு சர்க்யூட்டில் இரண்டாவது இடத்தைப் பிடித்தார், ஆனால் வெற்றியாளரான பாபியானோ கருவானா ஏற்கனவே 2023 உலகக் கோப்பையின் மூலம் வேட்பாளர் போட்டிக்குத் தகுதி பெற்றிருந்தார். குகேசு பாபி ஃபிஷர், மாக்னசு கார்ல்சன் ஆகியோருக்குப் பிறகு, வேட்பாளர் போட்டியில் விளையாடிய மூன்றாவது இளைய வீரர் ஆனார்.
# குகேஷ் தொம்மராஜு

## சதுரங்க வாழ்க்கை

### 2024

".]]
சனவரி 2024 இல், குகேஷ் 2024 டாட்டா ஸ்டீல் சதுரங்கப் போட்டியில் பங்கேற்று, 13 ஆட்டங்களில் (6 வெற்றி, 5 டிரா, 2 தோல்வி) 8.5 புள்ளிகளைப் பெற்று 4-வது இடத்தைப் பிடித்தார். 12-ஆவது சுற்றில், ர. பிரக்ஞானந்தாவுக்கு எதிராக வெற்றிபெறும் நிலையைப் பெற்றார், ஆனால் மூன்று முறை மீண்டும் மீண்டும் தவறு செய்தார். சமன்முறிகளில் குகேசு அரையிறுதியில் அனிஷ் கிரியைத் தோற்கடித்தார், ஆனால் இறுதிப் போட்டியில் வெய் யியிடம் தோற்றார்.
# குகேஷ் தொம்மராஜு

## சதுரங்க வாழ்க்கை

### 2024

#### 2024 உலக சதுரங்க வாகையாளர் போட்டி

2024 ஏப்ரலில், குகேசு கனடா, தொராண்டோவில் நடைபெற்ற 2024 உலக வாகையாளருக்கான வேட்பாளர் சுற்றில் பங்கேற்றார். குகேஷ், சக நாட்டு வீரர்களான ரமேஷ்பாபு பிரக்ஞானந்தா, விதித் குசராத்தி ஆகியோருக்கு எதிராகக் கறுப்புக் காய்களுடனும், அலிரேசா பிரூச்சாவுடன் வெள்ளைக் காய்களுடனும், நிசாத் அபாசோவுடன் வெள்ளைக் காய்களுடனும் விளையாடி வெற்றி பெற்றார். பிரூச்சாவுடன் கறுப்புக் காய்களுடன் விளையாடியதே அவரது ஒரே இழப்பு. இது அவருக்கு 5 வெற்றிகள், 1 தோல்வி, 8 சமன்களைக் கொடுத்து, 9/14 என்ற மதிப்பெண்ணுடன், சுற்றை வென்றார். இதன் மூலம், 2024 நவம்பரில் நடந்த உலக வாகையாளர் போட்டியில் நடப்பு வாகையாளர் திங் லிரேனுடன் மோதுவதற்குத் தகுதி பெற்றார். உலக சதுரங்க வாகையாளர் போட்டியில் விளையாடிய இளைய வீரர் இவர் ஆவார்.
# விடுகதை (1997 திரைப்படம்)

**விடுகதை** (*Vidukathai*) 1997-இல் வெளிவந்த தமிழ்த் திரைப்படமாகும். இதனை அகத்தியன் இயக்கியுள்ளார்.  
இப்படத்தில் பிரகாஷ் ராஜ், நீனா, மணிவண்ணன், சனகராஜ் ஆகியோர் நடித்துள்ளனர். தேவா இப்படத்திற்கு இசையமைத்துள்ளார்.
# விடுகதை (1997 திரைப்படம்)

## நடிகர்கள்

- பிரகாஷ் ராஜ் - நீலகண்டன்
- நீனா - ஆனந்தி
- மணிவண்ணன்
- சனகராஜ்
- விஜயன்
- பாலு ஆனந்த்
- சுதாகன்
- இராம்ஜி
- ஜகதீஷ்
- ஆகாஸ்
# விடுகதை (1997 திரைப்படம்)

## தயாரிப்பு

நீனா என்பவர் *கேளடி கண்மணி* (1991) என்ற படத்தில் நடித்த குழந்தை நட்சத்திரமாவார். பள்ளியில் படித்துக்கொண்டே படத்தில் நடித்தார்.  
1997-இல் திரைப்படப் பணியாளர்களின் வேலை நிறுத்தம் நடைபெற்றது. அதனால் சூன் மாதத்திற்கு வெளியிட திட்டமிட்டு பின் அக்டோபரில் வெளிவந்தது.  
தயாரிப்பாளர் பஞ்சு அருணாசலம் மகனான சுப்பு பஞ்சு அருணாச்சலம் நடன இயக்குநராகப் பணியாற்றினார்.
# விடுகதை (1997 திரைப்படம்)

## பாடல்கள்

இத்திரைப்படத்திற்கு தேவா இசையமைத்திருந்தார்.
# காதல் கவிதை

***காதல் கவிதை*** (*Kadhal Kavithai*) 1998-இல் வெளிவந்த தமிழ்த் திரைப்படமாகும். இதனை அகத்தியன் இயக்கியுள்ளார். பிரசாந்த், இஷா கோப்பிகர், கஸ்தூரி, மணிவண்ணன், ஸ்ரீவித்யா ஆகியோர் முக்கியக் கதாபாத்திரங்களில் நடித்திருக்கின்றனர். படத்திற்கு இளையராஜா இசையமைத்துள்ளார்.  
1998 திசம்பர் 25 அன்று வெளியான இப்படம் நல்ல விமர்சனத்தை பெற்று, வணிக ரீதியான வெற்றியும் பெற்றது.
# காதல் கவிதை

## நடிகர்கள்

- பிரசாந்த் - விஸ்வா
- இஷா கோப்பிகர் - சோதி
- கஸ்தூரி
- மணிவண்ணன்
- ராஜீவ்
- அம்பிகா
- ஸ்ரீவித்யா
- சார்லி
- நிகிதா ஆர்யா - சோபா
- தலைவாசல் விஜய் - பாண்டியன்
- கரண்- கௌரவத் தோற்றம்
- ராஜூ சுந்தரம் - கௌரவத் தோற்றம்
- ரோஜா - கௌரவத் தோற்றம்
# காதல் கவிதை

## கதைச்சுருக்கம்

விஷ்வா (பிரசாந்த்) தன் நண்பன் ஆனந்தத்துடன் (சார்லி) நேரத்தை கழிக்கிறான். தன் தந்தையுடன் எப்பொழுதும் சண்டையிடும் தாயைத் தவிர்த்துவருகிறான். அந்நிலையில், ஜோதியை (இஷா கோபிக்கர்) விஷ்வா சந்திக்க நேரிடுகிறது. பின்னர், இலண்டன் செல்லும் விஷ்வா, இளவரசி டயானா கல்லறையில் மிக அருமையான காதல் கவிதை ஒன்றை விட்டுச்செல்கிறான். அதே நேரம், அந்தக் கல்லறைக்கு வரும் ஜோதி, அந்தக் காதல் கவிதையை படிக்கிறாள். அதை எழுதிய நபரை சந்திக்க ஆசைபாடுகிறாள் ஜோதி. ஜோதிக்கும் விஷ்வாவிற்கும் பார்க்காமலே நட்பு மலர்கிறது. விஷ்வா - ஜோதி ஜோடி ஒன்று சேர்ந்ததா என்பதே மீதிக் கதையாகும்.
# காதல் கவிதை

## ஒலிப்பதிவு

படத்தின் பின்னணி இசை மற்றும் பாடல்களின் இசையை அமைத்தவர் இளையராஜா ஆவார். 1998 ல் அதிகமாக விற்பனையான இசைப் பாடல்களாக இப்படத்தின் பாடல்கள் இருந்தன.  
| பாடல் | பாடகர்(கள்) | காலம் |  |  |
| --- | --- | --- | --- | --- |
| 1 | "ஆளான நாள் முதலா" | புஷ்பவனம் குப்புசாமி, சௌமியா | 05:06 |  |
| 2 | "ஹேய் கொஞ்சி பேசு" | இளையராஜா, சுஜாதா மோகன் | 05:05 |  |
| 3 | "அலை மீது" | பவதாரிணி | 03:04 |  |
| 4 | "தெய்னா தெய்னா" | ஹரிஹரன் | 05:11 |  |
| 5 | "காதல் மீது" | ஹரிஹரன் | 05:08 |  |
| 6 | "மனச தொட்ட காதல்" | ஹரிஹரன் | 04:37 |  |
| 7 | "ததோம்" | இலா அருண், சுவர்ணலதா | 04:59 | } |
# காதல் கவிதை

## தயாரிப்பு

1998-இல் ஷங்கர் இயக்கிய ஜீன்ஸ் வெற்றிக்கு பின்னர், அகத்தியன் இயக்கத்தில் பிரசாந்த் நடிப்பில் படம் ஒன்றை தயாரிக்க ஒப்புக்கொண்டார் அசோக் அம்ரிதராஜ். *அதிசயம்* என்ற பெயருடன், தமிழ் நாட்டில் படப்பிடிப்பு துவங்கியது. தனது முந்தய படைப்பின் (காதல் கோட்டை) நினைவாக, இப்படத்திற்கு *காதல் கவிதை* என்று பெயர் மாற்றம் செய்தார் அகத்தியன்.  
ராஜூ சுந்தரம், கஸ்தூரி இடம்பெறும் பாட்டு ஒன்றுக்கு நடனம் அமைத்தார்.
# காதல் கவிதை

## வெளியீடு

இப்படத்தில் இஷா கோபிகரின் நடிப்பை பார்த்து, நெஞ்சினிலே படத்தில் அவருக்கு வாய்ப்பு வழங்கப்பட்டது. 1998-இன் சிறந்த அறிமுக நடிகை என்ற பிலிம்பேர் விருதையும் பெற்றார்.
# காதல் கவிதை

## விமர்சனம்

இயக்குநர் கதாபாத்திரங்களின் கலவையையும் வசனங்களையும் சிறப்பாக கையாண்டதாகவும், அந்த ஆண்டில் கட்டாயம் பார்க்க வேண்டிய படம் என்றும் விமர்சனம் செய்யப்பட்டது.
# யானை போலோ விளையாட்டு

, நேபாளம்]]  
** யானைப் போலோ**(Elephant polo) என்பது யானை மீது சவாரி செய்து விளையாடும் ஒரு வகை ஆட்டமாகும். இது நேபாளம், (இந்தியா)வில் ராஜஸ்தான் , மற்றும் தாய்லாந்து இங்கிலாந்து மற்றும் ஸ்காட்லாந்து ஆகிய இடங்களில் தொடர்ச்சியாக விளையாடி வருகிறார்கள். இதில் ஒரு போலோ பந்து மற்றும் ஆறு முதல் பத்து வரையிலான மூங்கில் போன்ற கரும்புகளைக் கொண்ட குச்சிகளை வைத்து விளையாடுவார்கள். போலோ ஆடுகளத்தில் யானைகளின் குறைந்த வேகம் காரணமாக, ஒரு நிலையான போலோ ஆடுகளத்தின் நீளத்தில் மூன்றில் ஒரு பங்கிலேயே விளையாடுவார்கள். ஒவ்வொரு யானை மீதும் இரண்டு பேர் வீதம் செல்வார்கள், யானைகள் பாகன்கள் மூலம் இயக்கப்படுகின்றன, அதே நேரத்தில் பந்து செல்லும் திசையிலே சென்று பந்தை அடிக்க பாகன்களுக்கு போலோ வீரர் கட்டளையிடுவார். யானைப் போலோ நேபாளத்தில் உள்ள மேகாவ்ளி என்ற இடத்தில் தோன்றியது. நேபாளத்தின் டைகர் டாப்ஸ் என்னும் இடம் யானை போலோவின் தலைமையகமாக இன்றும் திகழ்கிறது. மேலும் யானைப் போலோ உலகக்கோப்பைக்கான தளமாகவும் விளங்குகின்றது.  
நேபாளத்திலும், தாய்லாந்திலும் யானைப் போலோ உலக யானை போலோ சங்கத்தின் கட்டுப்பாட்டின் கீழ் விளையாடப்படுகிறது. உலக யானை போலோ சங்கம், இவ்விளையாட்டில் யானைகளின் நலன் மற்றும் விளையாட்டிற்கான விதிகளை கடுமையாக வலியுறுத்துகிறது. இந்தியா மற்றும் ஸ்ரீலங்காவில் விளையாடும் போட்டிகள், இரு நாடுகளில் தனித்தனியேவாகவும் உலக யானை போலோ சங்கம் ஆகியவற்றின் மூலமாகவும் சுதந்திரமாக நிர்வகிக்கப்படுகின்றன.இலங்கையின் யானை போலோ சங்கம், உலக யானை போலோ சங்கத்தின் வழிநடத்துதலின் பேரில் காலே என்ற இடத்தில் வருடாந்தர போட்டியை நடத்துகிறது. 2007 ஆம் ஆண்டில் நடந்த ஒரு யானை போலோ விளையாட்டில் யானைகள் மோதிக் கொண்டதில், இதில் இரு அமெரிக்க வீரர்கள் காயமுற்றனர். மேலும் ஸ்பெயின் நாட்டின் "மினிபஸ்" என்ற போலோ அணி யானைகளால் தாக்கப்பட்டு அழிக்கப்பட்டது .அந்த அணி மோசமான விளைவைச் சந்தித்தது.  
இவ்விளையாட்டில் யானைகள் கொடூரமாக நடத்தப் படுவதும்,பல்வேறு முறைகேடுகள் நடைபெறுவது தொடர்பாக புகார்கள் பெறப்பட்டதையடுத்து உலக சாதனைகளை பதிவு செய்யும் கின்னஸ் புத்தகம் என்ற நிறுவனம் யானை போலோ பதிவுகள் தொடர்பான குறிப்புகளை நீக்கவும், விளையாட்டிற்கான உதவிகளை திரும்பப் பெறவும் நடவடிக்கை மேற்கொண்டது. தாய்லாந்து நாட்டில் உள்ள மைனர் விடுதிகளுக்கு சொந்தமான பாங்காக் அனந்தாரா விடுதி என்ற இடத்தில் ஆண்டுதோறும் இவ்விளையாட்டு நடைபெற்று வந்தது. இதன் பின்னர் தாய்லாந்து நாட்டின் யானை போலோ சங்கம் அக்டோபர் 2018 முதல் தாய்லாந்தில் யானை போலோ போட்டிகள் இனி நடைபெறாது என்று அறிவித்தது..
# யானை போலோ விளையாட்டு

## மேலும் பார்க்க

- Hobby horse polo
# விக்கிப்பீடியா:நீக்கல் கொள்கை

**விக்கிப்பீடியா நீக்கல் கொள்கை** என்பது தமிழ் விக்கிப்பீடியாவில் பக்கங்களை நீக்குவதற்கான வழிகாட்டியாகும். யாரும் தொகுக்கக்கூடிய கலைக்களஞ்சியமாகையால் தேவையற்ற பக்கங்களை நீக்கும் போது கவனத்தில் கொள்ள வேண்டிய வழிகாட்டியாகும்.  
நீக்கப்பட்ட பக்கத்தின் நடப்புப் பதிப்பும், வரலாறும் பொதுப் பார்வையிலிருந்து மறைக்கப்படும். பொதுவாகப் பக்கங்களில் சேதம் விளைகையில் எந்தப் பயனரும் அவற்றை மீளமைக்க முடியும் ஆனால் நிர்வாகி அணுக்கம் கொண்டோராலே அவற்றை நீக்கவும், நீக்கியதைக் காணவும், நீக்கியதை மீளமைக்கவும் இயலும். இத்தகைய செயல்பாடுகள் எல்லாம் நீக்கல் பதிகை மற்றும் நீக்கல் புள்ளிவிவரத்திலும் பதிவாகும். பொதுவாக ஏதேனும் நீக்கல் தொடர்பாக சமூகத்தின் இணக்க முடிவிற்கு காத்திருக்கும் வேளையில் நிர்வாகிகள் நீக்கமாட்டார்கள்.
# விக்கிப்பீடியா:நீக்கல் கொள்கை

## நீக்கல் காரணங்கள்

ஒரு பக்கத்தை நீக்க கீழ்க்கண்ட காரணங்கள் ஏற்புடையதாகும். கீழ்க்கண்ட காரணங்கள் மட்டும்தான் அல்ல என்பதையும் கவனத்தில் கொள்க.
1. உள்ளடக்கமானது துரித நீக்கல் தகுதிகளில் ஏதேனும் ஒன்றைப் பெற்றிருந்தால்.
1. பதிப்புரிமை மீறலோ கட்டுப்பாடுள்ள உள்ளடக்கம் கொண்ட பகுதிகளோ இருந்தால்.
1. சேதப்படுத்தல், விசமமான வழிமாற்று, மிரட்டல் பக்கம், ஒழுங்கற்ற நடை, அல்லது பயனிலாத்தவை.
1. உரிய களஞ்சியத் தகவலில்லாமல் விளம்பரமாகவோ எரிதமகவோ இருந்தால்
1. உள்ளடக்கத் திரிபு அதாவது ஏற்கனவே உள்ள தலைப்பிற்கு மீண்டும் எழுதப்பட்டவை (வழிமாற்றியோ, இணைப்போ பொருந்தாதபோது)
1. நம்பத்தகுந்த மூலம் அற்றோ, புத்தாக்க ஆய்வாகவோ, வதந்தியாகவோ இருந்தால்
1. மெய்யறிதன்மை செய்ய இயலாத கட்டுரையோ, நம்பத்தகுந்த மூலம் கிடைக்காத நிலையிலோ இருந்தால்
1. குறிப்பிடத்தக்கமை இல்லாத கட்டுரையாக இருந்தால்
1. வாழும் மனிதர்களின் வாழ்க்கை வரலாற்றுக் கொள்கைக்கு முரணாக இருந்தால்
1. தேவையற்ற அல்லது ஒரேமாதிரி வார்ப்புரு பக்கங்கள்
1. பகுப்பைக் காட்டும் பக்கங்கள்
1. கட்டுப்பட்ட உள்ளடக்கம் கொள்கைக்கு முரணான பக்கங்கள்
1. கட்டுரை, வார்ப்புரு, திட்டம், பயனர் போன்ற ஒவ்வொரு பெயர்வெளிகளுக்கும் முரணான பயன்பாட்டில் உருவான பக்கங்கள்
1. தமிழ் விக்கிப்பீடியா இவை அன்று கொள்கைக்கு முரணான கட்டுரைகள்
1. முதன்மைப் பக்கமில்லாமல் இருக்கும் பயனர் வெளி தவிர கட்டுரை, வார்ப்புரு, திட்டம் போன்றவற்றின் பேச்சுப் பக்கங்கள்.
# விக்கிப்பீடியா:நீக்கல் கொள்கை

## நீக்காமல் செய்யக்கூடியவை

- **மேம்பாடு** பக்கத்தை நீக்காமல் மேம்படுத்த இயலும் என்றால்
:* நீக்குவதற்குப் பதிலாக குறிப்பிட்ட தொகுப்பை மீளமைக்கலாம்.
:* பயனரின் பேச்சுப் பக்கத்திலோ கட்டுரையின் பேச்சுப்பக்கத்திலோ கருத்திட்டு மேம்படுத்தக் கூறலாம்.
:* முடிவெடுக்க சிக்கலான தருணங்களில் நீக்கலுக்கான வாக்கெடுப்பு நடத்தலாம்.  
- **அடையாளமிடல்** பக்கத்தை உடனே நீக்காமல் உரிய வகையில் அடையாளமிடலாம்.
:சரியான வார்ப்புருவைச் சேர்ப்பதன் மூலம் துப்புரவு செய்யவும், படிப்பவர்களை ஈடுபடுத்தவும் செய்யலாம். சில வார்ப்புருக்கள்
:* கட்டுரையைச் செம்மைப்படுத்தல்
:* நிபுணரின் கவனத்திற்குட்படுத்தல்
:* நடுநிலைமை கேள்விக்குட்படுத்தல்
:* குறுங்கட்டுரையைச் சுட்டிக்காட்டல்
:* மெய்யறிதன்மை கோரல்
:* கட்டுரைகளை ஒன்றிணைத்தல்  
- **ஒன்றிணைத்தல்** பக்கத்தை நீக்காமல் வேறு பக்கத்துடன் இணைக்கலாம்
:* சிறிய கட்டுரையோ அல்லது விரிவாக்க இயலாத கட்டுரையையோ ஒன்றிணைக்கலாம். உதாரணம்: ஒரே சம்பவத்தால் அறியப்பட்டவருக்குத் தனிக்கட்டுரை உருவாக்குவதற்குப் பதில் அந்தச் சம்பவக் கட்டுரையில் செய்தியைச் சேர்க்கலாம். குறிப்பிடத்தக்கவரின் உறவுகளுக்குத் தனிப்பக்கம் என்பதற்குப்பதில் அதே பக்கத்திலேயே சேர்க்கலாம்.  
- **வழிமாற்றலாம்**
:ஒரே அக்கத்திற்கு பல தலைப்புகளில் கட்டுரை உருவாகுமேயானால் அவற்றை வழிமாற்றியாக வழங்கலாம். (உதா) ஒவ்வொரு நாட்டிலும் வழங்கப்படும் பெயர்கள்) அல்லது வாக்கெடுப்பு நடத்தில் இணக்க முடிவிற்கு வரலாம்.  
- மிகுந்த உழைப்புடன் எழுதப்பட்ட ஆக்கமானதை உடனே நீக்கப்படாமல் பயனர் பக்கத்திற்கு நகர்த்தி அப்பயனரை மேம்படுத்தச் சொல்லலாம்.
# விக்கிப்பீடியா:நீக்கல் கொள்கை

## நீக்கலுடன் செய்ய வேண்டியவை

- நீக்கலுக்குத் தகுதியான பக்கத்தை நீக்கும் போது அதற்கான காரணத்தைச் சுருக்கத்தில் இடவேண்டும்.
- அதனுடன் தொடர்புடைய அதாவது பேச்சுப்பக்கமோ, இணைத்த பக்க இணைப்போ சேர்த்து மாற்ற வேண்டும்.
# சுனந்தா முரளி மனோகர்

**சுனந்தா முரளி மனோகர்** என்பவர் இந்திய-பிரித்தானிய திரைப்படத் தயாரிப்பாளர் ஆவார். இவர் தன்னுடைய கணவர் மருத்துவர் ஜெ. முரளி மனோகரோடு இணைந்து எண்ணற்ற படங்களை தயாரித்துள்ளனர். இவர்கள் இந்தி, தமிழ், ஆங்கில மொழிகளில் திரைப்படங்களை தயாரித்துள்ளனர்.  
இவர் 2017 டிசம்பர் 30-ல் உயிரிழந்தார்.
# சுனந்தா முரளி மனோகர்

## திரைப்படங்கள்

- இந்தியன் சம்மர் - ஆங்கிலம் (1997)
- பிலட்ஸ்டோன் (திரைப்படம்) ஆங்கிலம் (1998)
- ட்ரோப்பிகல் ஹீட் ஆங்கிலம் (2001)
- ஜங்கிள் பாய் ஆங்கிலம் 2001
- இன்பர்னோ
- *ஜீன்ஸ் (திரைப்படம்)* (1998)
- *காதல் கவிதை* (1998)
- *Jodi* (1999)
- *மின்னலே (திரைப்படம்)* (2001)
- *மஜ்னு* (2001)
- *அரசாட்சி (திரைப்படம்)* (2004)
- *ராம்ஜி லண்டன்வேல்* (2005)
- *தம்பி (2006 திரைப்படம்)* (2006)
- *பிரவோக்டு* (2007)
- *தாம் தூம்* (2008)
- *மோதி விளையாடு* (2009)
- *சிக்கு புக்கு* (2010)
- *மிரட்டல்* (2012)
- *கோச்சடையான் (திரைப்படம்)* (2014)
- *ஆகே (திரைப்படம்)* (2017)
# கமலா சடகோபன்

**கமலா சடகோபன்** (மறைவு 14, நவம்பர் 2012) என்பவர் ஒரு தமிழ் எழுத்தாளரும், திரைப்பட இயக்குநர் சித்ராலயா கோபுவின் மனைவியும் ஆவார். இவர் தன் எழுத்துப் பணிகளை வை. மு. கோதைநாயகி நடத்திய ஜகன்மோகினி இதழில் துணை ஆசிரியராகத் துவக்கினார். பின்னர் மங்கையர் மலர் இதழில் நீண்டகாலம் இணை ஆசிரியராகப் பணிபுரிந்தார். இயக்குநர் ஸ்ரீதரால் துவக்கப்பட்ட சித்ராலயா இதழின் ஒரு பங்குதாரராகவும் இருந்துள்ளார். இவர் சுதேசமித்திரன், கலைமகள், விஜயவிகடன் போன்ற இதழ்களில் சிறுகதைகளை எழுதியுள்ளார். இவர் நாற்பதுக்கும் மேற்பட்ட புதினங்களையும், சிறுகதைகளையும், கட்டுரைகளையும் எழுதியுள்ளார். இவரது 'படிகள்' என்ற புதினத்திற்காக 1978 ஆண்டு தமிழ்நாடு அரசின் சிறந்த நூல்களுக்கான பரிசை அந்த ஆண்டிற்கான சிறந்த புதின எழுத்தாளராகப் பெற்றார்.
# கமலா சடகோபன்

## எழுதிய நூல்கள்

### புதினங்கள்

- கதவு
- படிகள்
- அகல் விளக்குகள்
- சுவர்
- கிராமத்துப் பறவை
- ஊமை உறவுகள்
- என் இனிய மந்திரகோலே
- என் உயிர் தோழி
- கல்யாண கைதி
- கரை தொடாத அலை
- குயில் தோட்டம்
- மாலை சூடும் வேலை
- மேகலாபரணம்
- மோகன புன்னகை
- சொல்லாமலே சங்கீதா
- உனக்கே உயிரானேன்
- உறங்காத உள்ளம்
- வாரிசு
# கமலா சடகோபன்

## எழுதிய நூல்கள்

### அபுனைவு

- ஒரு பறவையின் சரணாலயம்
# குருனெரைட்டு

**குருனெரைட்டு** (*Grunerite*) என்பது Fe<sub>7</sub>Si<sub>8</sub>O<sub>22</sub>(OH)<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். ஆம்பிபோல் குழு கனிமங்கள் வகையைச் சேர்ந்த கனிமமாக இது வகைப்படுத்தப்படுகிறது. குருனெரைட்டு-கும்மிங்டோனைட்டு வரிசையில் இரும்பைக் கொண்டுள்ள இறுதி உறுப்பினராக குருனெரைட்டு கருதப்படுகிறது. இக்கனிமம் இழை வடிவில் சிறு தூண்களாக அல்லது பெருந்தொகுதிகளாக உருவாகிறது.  
இக்கனிமம் இழை வடிவில் சிறு தூண்களாக அல்லது பெருந்தொகுதிகளாக உருவாகிறது. படிகங்கள் பட்டகம் போன்று ஒற்றைசரிவச்சு படிகங்களாக இவை படிகமாகின்றன. கண்ணாடி, முத்து போன்ற பளபளப்புடன் பச்சை, பழுப்பு, அடர் சாம்பல் வண்ணங்களில் இப்படிகங்கள் காணப்படுகின்றன. மோவின் அளவு கோலில் குருனெரைட்டின் கடினத்தன்மை மதிப்பு 5-6 என்றும் ஒப்படர்த்தி அளவு 3.4 முதல் 3.5 எனவும் கணக்கிடப்பட்டுள்ளது.  
1853 ஆம் ஆண்டு சுவிசு-பிரெஞ்சு வேதியியலாளர் இம்மானுவேல் –இலூயிசு குருனெர் முதன் முதலில் குருனெரைட்டு கனிமத்தைக் கண்டுபிடித்தார்.
# குருனெரைட்டு

## அமோசைட்டு (இழை குருனெரைட்டு)

அமோசைட்டு என்பது ஓர் அரிய கல்நார் வடிவத் தோற்றமுடைய குருனெரைட்டு வடிவமாகும். தென் ஆப்பிரிக்காவின் திரான்சுவால் மாகாணத்தின் கிழக்குப் பகுதியில் அமோசைட்டு எனப்படும் இழை குருனெரைட்டு வகை வெட்டி எடுக்கப்படுகிறது. தென் ஆப்பிரிக்க ஆசுபெசுடாசு சுரங்கங்கள் என்ற ஆங்கில சொற்களின் சுருக்கப் பெயரே அமோசா என்றாகி அமோசைட்டு என்ற பெயரானது.  
பன்னாட்டு கனிமவியல் சங்கம் குருனெரைட்டு கனிமத்தை Gru என்ற குறியீட்டால் அடையாளப்படுத்துகிறது.
# பிருந்தாவனம் (2017 தமிழ்த் திரைப்படம்)

**பிருந்தாவனம்** (*Brindavanam*) 2017 ஆம் ஆண்டு வெளிவந்த ஒரு இந்தியத் தமிழ்த் திரைப்படமாகும். இது ஒரு நகைச்சுவை கலந்த காதல் திரைப்படம். இதன் இயக்குநர் ராதா மோகன்; தயாரிப்பாளர் ஷான் சுதர்சன் ஆவார். இப்படத்தில் அருள்நிதி, விவேக் மற்றும் தான்யா முக்கிய கதாபாத்திரங்களை ஏற்று நடித்துள்ளனர். இதற்கு இசையமைத்தவர் விஷால் சந்திரசேகர். 2016 ஆம் ஆண்டு ஆகஸ்டு மாதம் துவங்கப்பட்ட இத்திரைப்படம் 2017 மே மாதம் 26 அன்று திரையிடப்பட்டது.
# பிருந்தாவனம் (2017 தமிழ்த் திரைப்படம்)

## நடிப்பு

- அருள்நிதி - கண்ணன்
- விவேக் -விவேக்
- தான்யா -சந்தியா
- தலைவாசல் விஜய் -சந்தியாவின் தந்தை
- சுப்பு பஞ்சு அருணாச்சலம் -நாகராஜ்
- எம். எசு. பாசுகர் -லூயிஸ்
- சிறீசரண்
- டவுட் செந்தில் - வார்க்கி
- செல் முருகன் - மணி
- கிருஷ்ணமூர்த்தி -ராமையா
# கார்ப்போலைட்டு

**கார்ப்போலைட்டு** (*Carpholite*) என்பது Mn<sup>2+</sup>Al<sub>2</sub>Si<sub>2</sub>O<sub>6</sub>(OH)<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். மாங்கனீசு சிலிக்கேட்டு வகைக் கனிமமாக இது வகைப்படுத்தப்படுகிறது. மஞ்சள் நிறக் கொத்துகள் போல ஒல்லியான பட்டகங்கள் அல்லது ஊசிகளாக கார்ப்போலைட்டு தோன்றுகிறது. செஞ்சாய்சதுரத் தொகுதி திட்ட்த்தில் இதன் படிகங்கள் படிகமாகின்றன. பெரோகார்ப்போலைட்டு, மக்னீசியோகார்ப்போலைட்டு, வனேடியோகார்ப்போலைட்டு மற்றும் பொட்டாசியோகார்ப்போலைட்டு உள்ளிட்ட கனிமங்கள் கார்ப்போலைட்டுக் குழுவைச் சேர்ந்த பிற கனிமங்களாகும்.
# கார்ப்போலைட்டு

## தோற்றமும் கண்டுபிடிப்பும்

போகிமியாவின் கார்லோவி வாரி மண்டலத்தில் ஓர்னி சிலாவ்கோவ் நகரில் முதன் முதலாக 1817 ஆம் ஆண்டு கார்ப்போலைட்டு கனிமம் கண்டறியப்பட்டது. கிரேக்க மொழியில் உறுஞ்சு குழாய் என்ற பொருள் கொண்ட கார்போசு என்ற சொல்லையும் கல் என்ற பொருளை உணர்த்தும் லித்தோசு என்ற சொல்லையும் இணைத்து படிகத்திட்ட்த்தை அடிப்படையாக்கி கார்ப்போலைட்டு என்று பெயர் வைக்கப்பட்டது. குறிப்பாக குறைந்த அளவு பல்லுருவத் தோற்றத்திற்கு ஆளாகும் மென்களிமண் பாறைகள் வடிவில் கார்ப்போலைட்டு தோன்றுகிறது. சுடோவைட்டு, மாங்கனொவன் கார்னெட்டு, குளொரிடோய்டு மற்றும் புளோரைட்டு போன்ற கனிமங்களுடன் கலந்து இயற்கையில் கார்ப்போலைட்டு கிடைக்கிறது என்ற குறியீட்டால் அடையாளப்படுத்துகிறது.
# 60 வயது மாநிறம்

**60 வயது மாநிறம்** (*60 Vayadu Maaniram*) 2018 ஆம் ஆண்டு வெளிவந்த தமிழ்த் திரைப்படம். இதன் எழுத்தும் இயக்கமும் ராதா மோகன் ஆவார். 2016 இல் வெளியான, வருவாயில் வெற்றிப்படமான "கோதி பண்ணா சாதாரண மைகட்டு" என்ற கன்னடத் திரைப்படத்தின் மறுவாக்கமாகும் இத்திரைப்படம். இப்படத்தில் விக்ரம் பிரபு, பிரகாஷ் ராஜ், இந்துஜா, சமுத்திரக்கனி ஆகியோர் முக்கிய பாத்திரங்களில் நடித்திருந்தனர். படத்தயாரிப்பாளரும் வினியோகஸ்தருமான எஸ். தாணு தனது வி கிரியேசன்சு நிறுவனத்தின் கீழ் தயாரித்திருந்தார்.  
இப் படத்திற்கு இசை அமைத்தவர் மேஸ்ட்ரோ இசைஞானி இளையராஜா. இப் படத்தின் ஒளிப்பதிவை மனுஷ் நந்தனும், படத்தொகுப்பை டி. எஸ். ஜெய்யும், கலை இயக்கத்தை கே. கதிரும் செய்துள்ளனர்.
# 60 வயது மாநிறம்

## கதை

இத் திரைப்படம் ஆல்சைமர் நோயினால் பாதிக்கப்பட்ட 60 வயது கோவிந்தராஜன் (பிரகாஷ் ராஜ்), என்பவரின் வாழ்க்கையில் நடக்கும் சம்பவங்களைப் பற்றிச் சொல்கிறது. ஒருநாள், கோவிந்தராஜன் திடீரென்று காணாமல் போகிறார். அவரது மகன் சிவா (விக்ரம் பிரபு), அவரைக் காணாமல் வருத்தமடைகிறான்.
பெண் மருத்துவர் (இந்துஜா) உதவியுடன் தன் தந்தையத் தேடுகிறான். ஆனால் கோவிந்தராஜன் ஒரு கொலையைச் செய்த ரங்காவுடன் (சமுத்திரக்கனி), இருக்கிறார். சிவா தனது தந்தையை கண்டுபிடித்தானா? இல்லையா? என்பது மீதிக் கதையாகிறது.
# 60 வயது மாநிறம்

## நடிப்பு

- விக்ரம் பிரபு - சிவா கோவிந்தராஜன்
- பிரகாஷ் ராஜ் - கோவிந்தராஜன்
- இந்துஜா ரவிச்சந்திரன் -மருத்துவர் அர்ச்சனா
- சமுத்திரக்கனி - ரங்கா
- பரத் ரெட்டி - காவற்துறை அதிகாரி பத்ரி
- இளங்கோ குமரவேல் - ராஜப்பன்
- ஜாங்ஜிரி மதுமிதா - ஜானகி ராஜப்பன் (ஜானு)
- மோகன் ராமன் - பாலச்சந்திரன் (பாலு)
- மீனா வெமுரி -அர்ச்சனாவின் தாயார்
- டாடி சரவணன் - காவல் ஆய்வாளர் எஸ். தங்கராஜ்
- ராகவன் - எஸ் ஐ ரகுநாத்
- ராதா ராமகிருஷ்ணன் - மரியா
- சரத் - காசி
- அருள் டி. சங்கர் - குணா
- அனு கிருஷ்ணா - பாரு
# 60 வயது மாநிறம்

## தயாரிப்பு

2016இல் வெளிவந்த கன்னட வெற்றிப் படமான "கோதி பண்ணா சாதாரண மைகட்டு" வின் தமிழ், இந்தி மற்றும் தெலுங்கு மொழியில் மறு ஆக்கம் செய்யும் உரிமையை திரு.பிரகாஷ் ராஜ் வாங்கினார். இதன் தயாரிப்பு வேலைகள் 2016ம் ஆண்டின் இறுதியில் துவங்கியது. இது ராதா மோகனின் முதல் மறுஆக்கப் படமாகும்.  
இப் படத்தின் முன்னோட்டம் ஆகஸ்டு 14, 2018இல் வெளியிடப்பட்டு மக்களிடையே நேர்மறையான வரவேற்பைப் பெற்றது.
# 60 வயது மாநிறம்

## இசை

இப் படத்திற்கு இசை அமைத்தவர் இளையராஜா; பாடல்களை பா. விஜய், பழனி பாரதி மற்றும் விவேக் எழுதியுள்ளனர்.
- இரவினைத் தேடி - இளையராஜா
- தேடித் தேடி - பென்னி தயாள், விபாவரி
- நாளும் நாளும் - மோனாலி தாகூர், பென்னி தயாள்
# 60 வயது மாநிறம்

## வரவேற்பு

"தி டைம்ஸ் ஆஃப் இந்தியா" "பத்திரிகையில், அன்புடையவர்களின் செயலை காணாதவர்களுக்கும், பாசப் பிணைப்பால் உருகும் கதைகளை பார்க்க விரும்புபவர்களுக்கும் இத்திரைப்படம் ஒரு விருந்தாக அமையும்" என விமர்சித்தது. "ஃபர்ஸ்ட்போஸ்ட்" பத்திரிகை 60 வயது மாநிறம் புதுமையான கருப்பொருளுடன், அனைவரும் விரும்பும் கதாபாத்திரங்களுடன் நன்றாக இருக்கிறது என விமர்சித்தது. ''பிகைண்ட்வுட்ஸ்" தனது விமர்சனத்தில் "சமுத்திரக்கனியின் கதாபாத்திரத்திற்கு மேலும் சிறப்பாக திரைக்கதை, வசனங்களை அமைத்திருக்கலாம்" என்று கூறியுள்ளது. அதிகப்படியான உணர்ச்சிகளுடன் கூடிய சராசரி திரைப்படம் என்று "இந்தியா டுடே" விமர்சனம் செய்தது."டெகான் குரோனிக்கிள்" இப்படம் மிக நேர்த்தியாக சொல்ல விரும்பும் கருத்துகளை அழகான முறையில் எடுத்துக்காட்டியுள்ளது எனவும், ஒளிப்பதிவும், இசையும் படத்திற்கு பலம் சேர்க்கின்றன எனவும் விமர்சனம் செய்தது.
# விஜய் சங்கர்

**விஜய் சங்கர்** (Vijay Shankar) (பிறப்பு 26 ஜனவரி 1991) இந்திய துடுப்பாட்ட வீரர் ஆவார். இவர் தமிழ்நாடு துடுப்பாட்ட அணிக்காக ஆடியவர் ஆவார். இவர் வலது கை துடுப்பாட்டக்காரராகவும், வலது கை மித வேகப்பந்து வீச்சாளராகவும் திகழ்கிறார்.
# விஜய் சங்கர்

## உள்ளூர் தொழில் வாழ்க்கை

தமிழ்நாட்டு அணிக்காக விளையாடிய காலங்களில் 2014-15 இரஞ்சி கோப்பை துடுப்பாட்ட போட்டியின் போது ஆட்ட நாயகனாகத் தேர்ந்தெடுக்கப்பட்டார். விதர்பாவிற்கு எதிரான காலிறுதி ஆட்டத்தில் அவர் 111 மற்றும் 82 ஓட்டங்களை எடுத்து ஆட்ட நாயகன் விருதினைப் பெற்றார். ஆட்டமானது முடிவேதும் எட்டாமல் போனாலும், தமிழ்நாடு அடுத்த சுற்றுக்கு முன்னேறியது. மகாராஷ்டிராவிற்கு எதிரான அரையிறுதி ஆட்டத்தில் அவர் 91 ஓட்டங்களைப் பெற்றதோடு மட்டுமல்லாமல் 47 ஓட்டங்களை விட்டுக்கொடுத்து இரண்டு இலக்குகளைக் கைப்பற்றினார். இதன் மூலம் இவருக்கு இரண்டாவது முறையாக ஆட்ட நாயகன் விருது கிடைத்தது. இந்த ஆட்டத்திலும் முடிவேதும் எட்டப்படாத நிலையிலும், தமிழ்நாடு இறுதிப்போட்டிக்கு முன்னேற இந்த ஆட்டம் கை கொடுத்தது. கர்நாடகாவிற்கு எதிரான இறுதி ஆட்டத்தில் அவர் 5 மற்றும் 103 ஓட்டங்களை எடுத்ததோடு, 92 ஓட்டங்களை விட்டுக் கொடுத்து ஒரு இலக்கினைக் கைப்பற்றினார். இருந்த போதிலும், கர்நாடக அணி ஒரு முறை ஆட்ட நேர வெற்றியைக் கைப்பற்றி கோப்பையை வென்றது.  
அக்டோபர் 2018 இல் இவரது பெயர் 2018-2019 தியோதர் கோப்பைக்கான இந்திய சி அணிக்குப் பரிந்துரைக்கப்பட்டது. இந்தப் போட்டித் தொடரில் அதிக இலக்குகளைக் கைப்பற்றியவர் இவரேயாவார். மூன்று ஆட்டங்களில் 7 இலக்குகளை வீழ்த்தியுள்ளார். இதைத் தொடர்ந்த மாதத்தில் 2018-2019 ரஞ்சிக் கோப்பைப் போட்டிகளில் கவனிக்கத் தக்க 8 நபர்களின் பெயரில் இவரது பெயரும் உள்ளது.
# விஜய் சங்கர்

## இந்தியன் பிரீமியர் லீக்

2014 ஆம் ஆண்டில் இந்தியன் பிரீமியர் லீக் ஆட்டங்களில் சென்னை சூப்பர் கிங்ஸ் அணிக்காக ஒரு ஆட்டத்தில் விளையாடினார். 2017 ஆம் ஆண்டில் சன்ரைசர்ஸ் ஐதராபாத் அணிக்காக 4 ஆட்டங்களிலும் பங்கேற்று விளையாடியுள்ளார்.
2018 ஆம் ஆண்டு சனவரியில் டெல்லி டேர் டெவில்ஸ் அணிக்காக வாங்கப்பட்டார். பின்னர் 2019 ஆம் ஆண்டில் மீண்டும் சன்ரைசர்ஸ் ஐதராபாத் அணிக்காக வாங்கப்பட்டுள்ளார்.
# விஜய் சங்கர்

## தமிழ்நாடு பிரீமியர் லீக்

2016 ஆம் ஆண்டு தமிழ்நாடு பிரீமியர் லீக் போட்டிகள் தொடங்கப்பட்ட போது தூத்துக்குடி அணிக்காக விளையாடினார்.  
அதன் பிறகு 2020 தூத்துக்குடி அணி சேலம் ஸ்பார்டன்ஸ் அணி என மாற்றப்பட்ட போது சேலம் அணி இவரை ஏலம் எடுத்தது .
# விஜய் சங்கர்

## சர்வதேசப் போட்டிகள்

20 நவம்பர் 2017 இல், இவர் புவனேஷ் குமாருக்குப் பதிலியாக இலங்கைக்கு எதிரான தேர்வு துடுப்பாட்டப் போட்டிகளுக்கான இந்திய தேர்வு துடுப்பாட்ட அணியில் இடம் பெற்றார். ஆனால், விளையாடுவதற்கான வாய்ப்பு கிடைக்கவில்லை. 2018 பிப்ரவரியில், 2018 சுதந்திரக் கோப்பைக்கான இந்திய இருபதுக்கு20 அணியிலும் இவரது பெயர் இடம் பெற்றது. மார்ச் 6, 2018 இல் 2018 சுதந்திரக் கோப்பைக்கான போட்டித் தொடரில் இலங்கைக்கு எதிரான போட்டியில் தனது முதல் சர்வதேச இருபதுக்கு20 போட்டியில் ஆடினார். இவர் இத்தொடரின் இரண்டாவது ஆட்டத்தில் வங்கதேசத்தின் முஷ்பிகுர் ரகீமின் இலக்கினை தனது முதல் இலக்காகக் கைப்பற்றினார். 2018 சுதந்திரக் கோப்பையின் இரண்டாவது ஆட்டத்தில் அவர் 32 ஓட்டங்களுக்கு இரண்டு இலக்குகளை கைப்பற்றினார். இந்த ஆட்டத்தில் இந்தியா ஆறு இலக்குகள் வித்தியாசத்தில் வெற்றி பெற்றது. ஆட்ட நாயகனாக இவர் தேர்ந்தெடுக்கப்பட்டார்.  
சனவரி 2019 இல், தொலைக்காட்சிப் பேட்டி ஒன்றில் ஹர்திக் பாண்டியாவின் சர்ச்சைக்குரிய பதில்களைத் தொடர்ந்து அவர் தடை செய்யப்பட்டதால் அவருக்குப் பதிலாக 2018-19 இந்திய-ஆசுதிரேலியா தொடரின் மீதமிருந்த இரண்டு ஒருநாள் சர்வதேசப் போட்டிகள் மற்றும் நியூசிலாந்துக்கெதிரான அனைத்து வரையறுக்கப்பட்ட ஓவர்கள் துடுப்பாட்டப் போட்டிகள் ஆகியவற்றில் ஆட தேர்ந்தெடுக்கப்பட்டார். ஒரு நாள் சர்வதேசப் போட்டிகளில் தனது அறிமுகத்தை சனவரி 18, 2019 இல் ஆசுதிரேலியாவிற்கு எதிராக மெல்போர்னில் நடந்த ஒரு நாள் போட்டியில் தொடங்கினார்.
# விஜய் சங்கர்

## இவற்றையும் காண்க

- தினேஷ் கார்த்திக்
- ரவிச்சந்திரன் அசுவின்
# அலாமோசைட்டு

**அலாமோசைட்டு** (*Alamosite*) என்பது Pb<sub>12</sub>Si<sub>12</sub>O<sub>36</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். நிறமற்ற இச்சிலிக்கேட்டு கனிமம் அது கண்டுபிடிக்கப்பட்ட இடத்தை அடிப்படையாகக் கொண்டு பெயரிடப்பட்டது. அலாமோசு, சனோரா, மெக்சிகோ நாட்டின் சொனோரா மாநிலத்தின் அலாமோசு நகரில் இக்கனிமம் கண்டுபிடிக்கப்பட்டது. ஈயம் மிகுந்த ஆக்சிசனேற்ற மண்டலங்களில் அரிய இரண்டாம்நிலை கனிமமாக அலாமோசைட்டு தோன்றுகிறது. பக்கத்திலுள்ள தகவல் பெட்டியில் கருப்பு லெட்டில்லைட்டுடன் அலாமோசைட்டு இணைதிருப்து ஓர் உதாரணமாகும் என்ற குறியீட்டால் அடையாளப்படுத்துகிறது.
# விளையாட்டுப் பிள்ளை

**விளையாட்டுப் பிள்ளை** (*Vilaiyattu Pillai*) 1970 ஆம் ஆண்டு வெளிவந்த இந்தியத் தமிழ்த் திரைப்படமாகும். ஜெமினி திரைப்பட நிறுவனம் தயாரிக்க ஏ. பி. நாகராஜன் இயக்கத்தில் வெளிவந்த இத்திரைப்படத்தில் சிவாஜி கணேசன், பத்மினி, காஞ்சனா மற்றும் பலர் நடித்திருந்தனர். இது காளையை வளர்க்கும் பெண்ணுக்கும் அதை அடக்கப் புறப்படும் ஆணுக்கும் இடையே நடக்கும் காதலை மையமாகக் கொண்ட திரைப்படமாகும்.  
விளையாட்டுப் பிள்ளை திரைப்படத்தின் கதை கொத்தமங்கலம் சுப்புவின் ‘ராவ் பகதூர் சிங்காரம்’ என்ற நாவலை அடிப்படையாகக் கொண்டதாகும். இக்கதை ஆனந்த விகடனில் தொடராக வெளிவந்தது. 1970 ஆம் ஆண்டு பிப்ரவரி மாதம் 20 ஆம் தேதியன்று படம் வெளியிடப்பட்டது. வணிக ரீதியாக வெற்றியும் பெற்றது. திரையரங்குகளில் 100 நாட்களுக்கு மேல் ஓடியது.
# விளையாட்டுப் பிள்ளை

## கதைச்சுருக்கம்

நீலமணி என்ற காளையை முத்தையா (சிவாஜி கணேசன்) என்ற இளைஞன் அடக்குவது போல கதை ஆரம்பம் ஆகிறது. வி. எஸ். ராகவன் என்ற செல்வந்தரின் மகள் மகரகதம் (பத்மினி) நீலமணி என்ற காளையை வளர்த்து பேணி வருகிறாள், மரகதம் முத்தையாவிடம் அவ்வூரில் நடைபெறவுள்ள மாட்டு வண்டிப் பந்தயத்தில் கலந்து கொண்டு தன்னுடைய காளையிடம் வெற்றி பெற சவால் விடுகிறாள். முத்தையாவின் வெற்றிக்குப் பிறகு, மரகதம் அவனைக் காதலிக்கிறாள்.  
முத்தையாவின் வெற்றியினால் அவனது தாயார் (லக்ஷ்மி) மகிழ்ச்சியடைகிறார். அவன் விளையாட்டு பிள்ளையாக இருப்பதால், அவனை திருமணம் செய்து, பொறுப்புடன் வாழ்வதற்கு அறிவுறுத்துகிறார். முத்தையாவின் உறவினர் (பாலையா) தான் மரகதத்தின் தந்தையாரிடம் பேசி முத்தையாவுக்கும் மரகதத்திற்குமிடையே திருமணத்தை நடத்திட ஏற்பாடுகள் செய்யவதாக் கூறிச் செல்கிறார். ஆனால் அவரது மனம் வேறு திட்டங்களைக் கொண்டுள்ளது. முத்தையாவிற்குப் பதிலாக, மரகதத்தை மோசமான குணங்களைக் கொண்ட தனது மகனுக்கு (சோ ராமசாமியை) திருமணம் செய்து வைக்க திட்டம் தீட்டுகிறார். ராமசாமியை திருமணம் செய்துகொள்ளப் போகும் நாளன்று, முத்தையாவும் மரகதமும் வீட்டை விட்டு ஓடிப்போய் திருமணம் செய்து கொள்கிறார்கள். அவர்களுக்கு பிரபாகர் என்ற மகன் பிறக்கிறான். ஒரு நாள் யானையொன்று கட்டுக்கடங்காமல் போகிறது. முத்தையா லாவகமாக அதைக் கட்டுப்படுத்தி இளவரசியை (காஞ்சனா) காப்பாற்றுகிறான். முத்தையாவின் செயலால் மகிழ்ந்த இளவரசி அவனது குடும்பத்துடன் அரண்மனைக்கு வருமாறு அழைக்கிறார்.  
அரச குடும்பத்தின் சமையல்காரனுக்கு முத்தையாவின் மீது பொறாமை உண்டாகிறது. என்வே முத்தையாவின் மதிப்பைக் கெடுக்க எண்ணிய அவன் முத்தையா மற்றும் இளவரசியைப் பற்றிய வதந்திகளை பரப்புகிறான். கொம்பில் நஞ்சு தடவிய மாட்டினை அடக்குமாறு முத்தையாவிடம் கூறுகிறான். அதில் வெற்றி பெற்ற முத்தையா, பின்னர் அவனது குடும்பத்துடன் வளமாகவும் மற்றும் மகிழ்ச்சியுடனும் வாழ்கிறான். ஏ.பி.நாகராஜன் இப்படத்தின் கதையை எழுதி இயக்கியுள்ளார். திரைக்கதையை ஜெமினி ஸ்டுடியோஸ் அதிபர் எஸ்.எஸ்.வாசன் எழுதியுள்ளார். ஒளிப்பதிவை கே. எஸ். பிரசாத் மேற்கொள்ள படத்தொகுப்பை எம். உமாநாத் கவனித்துக்கொண்டார். தமிழ்த் திரைப்பட வரலாற்றிலேயே தமிழ்நாட்டின் விளையாட்டான மாட்டு வண்டிப் பந்தயத்தை கொண்டு முதன்முதலில் எடுக்கப்பட்ட படமென தான் நம்புவதாக ராண்டார் கை என்ற எழுத்தாளர் கருத்து கூறினார். இதன் படப்பிடிப்பின் போதே 1969 ல் எஸ். எஸ். வாசன் காலமானார். அவரது நினைவாக இப்படம் அவருக்கு அர்ப்பணிக்கப்பட்டது. இந்தியன் எக்சுபிரசு என்ற பத்திரிக்கை படத்தைப் பற்றி எழுதுகையில் அதன் நீளத்தை குறைகூறியது, ஆனால் யானை மற்றும் மாட்டு வண்டி பந்தயக் காட்சிகளை பாராட்டியது. டி. எஸ். பாலையா, பத்மினி மற்றும் சிவக்குமார் ஆகியவற்றின் நடிப்பை பாராட்டியது. காஞ்சனாவின் பாத்திரம் சரியாக வரையறுக்கப்படவில்லை என்று கூறியதுடன், ஒட்டுமொத்தமாக திறமைகள் வீணடிக்கப்பட்டுள்ளது என விமர்சனம் செய்தது. இருந்த போதிலும் படம் வெளிவந்து 100 நாட்களுக்கும் மேல் வெற்றிகரமாக ஓடியது. ராண்டர்கை, கதை மிகவும் அருமையாக உள்ளதெனவும் சிவாஜிகணேசன், பத்மினி, டி. எஸ். பாலையா, வி. எஸ். ராகவன் மற்றும் சோ ஆகியோர் வெகு சிறப்பாக நடித்திருப்பதாகவும் எழுதினார்."
# வியாழன் கோளின் மீது மோதல்

**வியாழன் கோளின் மீது மோதல்** (*March 17, 2016 collision with Jupiter*) 2016 ஆம் ஆண்டு மார்ச்சு மாதம் 17 ஆம் நாள் நிகழ்ந்தது. அப்போது சூரிய குடும்பத்தின் மிகப்பெரிய கிரகமான வியாழன் கோளின் மீது வானியற் பொருளொன்று மோதியது. அவ்வானியற் பொருள் ஒரு குறுங்கோளா அல்லது வால்வெள்ளியா என்பதை நாசா உறுதி செய்யவில்லை ஆனால் அது அவற்றில் ஒன்றாக இருக்கக் கூடும்.
# வியாழன் கோளின் மீது மோதல்

## ஆதாரங்கள்

கெரிட் கெர்ன்பவ்வர் என்ற தொழில்சாரா வானியல் அறிஞர் மார்ச்சு மாதம் 17 ஆம் நாள் ஆத்திரேயா நாட்டின் வியன்னாவுக்கு அருகிலுள்ள மோட்லங்கு என்ற நகரிலிருந்து 20 சென்டிமீட்டர் தொலைநோக்கி வழியாக வியாழன் கோளை ஓர் காணொளி படமாக எடுத்துள்ளார். அவரது படப்பிடிப்பின் போது, வியாழனுக்கு வலதுபுறத்தில் ஓர் ஒளி தோன்றியதை தொலைநோக்கியின் வில்லை வழியாக அவர் பார்த்துள்ளார். இவருடைய படத்தைக் கண்டு சரிபார்த்த பின்னர் மற்றொரு தொழில்சாரா வானியல் வல்லுநர் யான் மெக்கியான் என்பவர் 11 சென்டிமீட்டர் தொலைநோக்கி வழியாக தான் பிடித்த காணொளி படத்தையும், இதே நிகழ்வின் அகச்சிவப்பு வடிகட்டையும் பதிவிட்டார்  
இவ்வானியற்பொருள் ஒரு குறுங்கோளாக இருக்க வாய்ப்பிருக்கிறது என்றும் அது வால்வெள்ளியாக இருக்காது என்றும் நாசாவின் புவி உற்றுநோக்குத் திட்டத்தின் நாசா மேலாளர் பால் சோடாசு கருத்துத் தெரிவித்துள்ளார்.
# வியாழன் கோளின் மீது மோதல்

## முன்னதாக நிகழ்ந்த மோதல்கள்

இதேபோல 1994 ஆம் ஆண்டு சூ மேக்கர் லெவி 9 என்ற வால் நட்சத்திரம் உடைந்து வியாழன் கோளின் மீது மோதியது
# நிருபா ராய்

**நிருபா ராய்** (Nirupa Roy (இயற்பெயர்: கோகிலா கிஷோர் சந்தரா புல்சரா, குஜராத்தி: નિરુપા રોય ; 4 ஜனவரி 1931 - 13 அக்டோபர் 2004) இந்திப் படங்களில் தோன்றிய இந்திய நடிகை ஆவார். இவர் தாய் கதாபாத்திரங்களில் அதிகமாக நடித்தார். அவரது முந்தைய திரைப்படங்களில் முன்னணிக் கதாப்பாத்திரங்களில் நடித்தார். 1970, 80 களில் தாய் வேடத்தில் நடித்தார். இவர் 50 ஆண்டுகளுக்கும் மேலாக நடித்துக்கொண்டிருந்தார். மேலும் அவர் 275 க்கும் மேற்பட்ட திரைப்படங்களில் நடித்தார். இந்தித் திரைப்பட வட்டாரங்களில் அவர் "துயரத்தின் ராணி" என்று குறிப்பிடப்பட்டார்.
# நிருபா ராய்

## தொழில்

1946 இல், ராய் மற்றும் அவரது கணவர் நடிகர்கள் தேடும் ஒரு குஜராத்தி பத்திரிகையில் ஒரு விளம்பரத்திற்கு பதிலளித்ததன் மூலம் நடிக்கும் வாய்ப்பினைப் பெற்றனர். குசராத் திரைப்படமான ரணக்தீவில் அறிமுகமானார். அதே வருடம் அவரது முதல் இந்தித் திரைப்படம் அமர் ராஜ் இல் நடித்தார். அவரது பிரபலமான திரைப்படங்களில் ஒன்றான *டோ பிஹா ஜமீன்* 1953 இல் வெளிவந்தது. அவர் பெரும்பாலும் 1940 மற்றும் 50களின் திரைப்படங்களில் புராணக் கதாபாத்திரங்களில் நடித்தார். இவருக்கு தெய்வீக வேடங்கள் பொருத்தமாக இருந்தது. இதனால் மக்கள் அவரது வீட்டிற்குச் சென்று அவரிடம் ஆசீர்வாதம் பெற்று சென்றனர். அவரது இணை நட்சத்திரங்கள் *டிரிலோக் கபூர்* (அவருடன் பதினெட்டு திரைப்படங்களில் நடித்தார்)), பாரத் பூஷண், பல்ராஜ் சாஹனீ மற்றும் அசோக் குமார் ஆகியோர். 1970 களில், அமிதாப் பச்சன் மற்றும் சசி கபூர் நடித்த பாத்திரங்களுக்குத் தாயாக நடித்தார்.
# நிருபா ராய்

## விருதுகள்

1. பிலிம்ஃபேர் வாழ்நாள் சாதனையாளர் விருது
1. பெங்கால் திரைப்பட பத்திரிகையாளர்கள் சங்கம் - சிறந்த துணை நடிகை விருது (1962, சாயா)
1. சிறந்த துணை நடிகைக்கான பிலிம்பேர் விருது
| 1956 | முனிம்ஜி |
| --- | --- |
| 1962 | சாயா |
| 1965 | ஷேஹ்னாய் |
# நிருபா ராய்

## திரைப்பட வரலாறு 1955 வரை

| ஆண்டு | படம் | குறிப்புகள் |
| --- | --- | --- |
| 1946 | 'ரணகதேவி' | குஜராத்தி |
| 1946 | 'அமர் ராஜ்' |  |
| 1947 | 'பன்வர்' |  |
| 1947 | 'மீராபாய்' ' |  |
| 1947 | * லகோன் மீன் ஏக் * |  |
| 1948 | 'கன்ஸ்யூண்டிரி' ' |  |
| 1948 | 'ஹிப் ஹிப் ஹர்ரே' ' |  |
| 1948 | * ஜெய் ஹனுமன் * |  |
| 1948 | 'மிட்டி கே கிலோன்' ' |  |
| 1948 | 'சத்தியவன் சாவித்ரி' |  |
| 1949 | 'கரிபி' ' |  |
| 1949 | 'ஹமரி மன்ஸில்' ' |  |
| 1949 | * நானாண்ட் போஜாய் * |  |
| 1949 | * உட்சார் * |  |
| 1950 | * ஹார் ஹர் மஹாதேவ் * |  |
| 1950 | * மேன் கா சந்திப்பு * |  |
| 1950 | * வீர பீம்சன் * |  |
| 1950 | * அலாக் நிரஞ்சன் * |  |
| 1951 | 'பேட் பய்யா' ' |  |
| 1951 | 'தசவ்தார்' ' |  |
| 1951 | * ஈஷ்வர் பக்தி * |  |
| 1951 | * ஜெய் மகாகலி * |  |
| 1951 | 'காஷ்மீர்' |  |
| 1951 | 'லாவ் குஷ்' ' |  |
| 1951 | * மாயா மச்சீந்திரா * |  |
| 1951 | * நாய் சிந்தகி * |  |
| 1951 | * ராம் ஜன்மா * |  |
| 1951 | 'ஸ்ரீ கணேஷ் ஜனமா' ' |  |
| 1952 | 'பக்ர புரான்' ' |  |
| 1952 | * ஐசாத் * |  |
| 1952 | 'ராஜராணி தமயந்தி' ' |  |
| 1952 | 'ஷிவ் சக்தி' ' |  |
| 1952 | 'சிந்துபாத் ஜஹாஸி' |  |
| 1952 | * வீர் அர்ஜூன் * |  |
| 1953 | * பிஹாகா ஜமைன் * |  |
| 1954 | * ஆலாத் * |  |
| 1954 | * அவுரத் தேரி யகி கஹானி * |  |
| 1954 | 'பில்வாமங்கல்' ' |  |
| 1954 | * சக்ரதரி * |  |
| 1954 | * துர்கா பூஜா * |  |
| 1954 | * ஹகுமாத் * |  |
| 1954 | * பஹேலி தகக் * |  |
| 1954 | 'ஷிவ் கன்னி' ' |  |
| 1954 | 'ஷிவ் ரத்ரி' |  |
| 1954 | * வத்தன் * |  |
| 1955 | 'பக்வத் மஹிமா' |  |
| 1955 | * கரம் கோட் * |  |
| 1955 | * மகாசந்தி சாவித்ரி * |  |
| 1955 | 'முனிம்ஜி' ' |  |
| 1955 | * நவராத்திரி * |  |
| 1955 | * ஒனச்சி ஹவேலி * |  |
| 1955 | * ராஜ் தர்பர் * |  |
| 1955 | * சட்டி மடலாசா * |  |
| 1955 | * ஸ்ரீ கணே விவா * |  |
| 1955 | * டீன் பாய் * |  |
| 1955 | * டோங்கா-வலி * |  |
| 1955 | * வமான் அன்னை * |  |
# ஆப்பெல் வினை

**ஆப்பெல் வினை** (*Appel reaction*) என்பது ஒர் ஆல்க்காலை ஆல்கைல் குளோரைடாக மாற்றும் கரிம வேதியியல் வினையாகும். இதற்காக இவ்வினையில் கார்பன் டெட்ராகுளோரைடும் டிரைபீனைல்பாசுபீனும் பயன்படுத்தப்படுகின்றன. புரோமின் அல்லது கார்பன் டெட்ராபுரோமைடை ஓர் ஆலைடு மூலமாகப் பயன்படுத்தினால் ஆல்கைல் புரோமைடு உற்பத்தியாகிறது. இதேபோல் கார்பன் டெட்ரா அயோடைடு, மெத்தில் அயோடைடு அல்லது அயோடினை ஆலைடு மூலமாகப் பயன்படுத்தினால் ஆல்கைல் அயோடைடுகள் உற்பத்தி செய்யப்படுகின்றன. ரோல்ப் ஆப்பெல் இவ்வினையைக் கண்டுபிடித்தார் என்பதால் வினைக்கு இவர் பெயர் சூட்டப்பட்டுள்ளது . இவர் கண்டுபிடிப்பதற்கு முன்னரே அவ்வப்போது இவ்வினை குறித்து விவரிக்கப்பட்டும் உள்ளது . மாண்ட்ரீயல் உடன்படிக்கை தந்த நெறிமுறையில் கார்பன் டெட்ராகுளோரைடு பயன்படுத்துவதற்கு ஏற்படுத்தப்பட்ட கட்டுப்பாடுகள் காரணமாக இந்த வினையின் பயன்பாடு குறைவாகப் போய்விட்டது.  
நச்சுத்தன்மை மிக்க ஆலசனேற்றும் முகவர்களை வினையில் பயன்படுத்துவதும், கரிமபாசுபரசு விளைபொருள்கள் வினையில் உருவாதலும் ஆப்பெல் வினையின் பின்னடைவுகளாகும் . பாசுபரசு வினையாக்க முகவர்களை வினையூக்கி அளவுகளில் பயன்படுத்த இயலும் . தொடர்புடைய ஆல்கைல் புரோமைடை இலித்தியம் புரோமைடை ஆதார மூலமாகப் பயன்படுத்தியும் தயாரிக்க இயலும்.